Diari Oficial de la Generalitat Valenciana


Sumari del DOGV 7626, del 30-09-2015 (2015/7794)

Notificació de la sentència dictada en el procediment de mesures de fills no matrimonials número 43/2015.
---------------------------------------------------------------------------------------------------------

### Dades del document

Número de DOGV
:   7626

Data del DOGV
:   30-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7794


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment de mesures de fills no matrimonials número 43/2015. [2015/7794]  
Enrique Ferri Borrás, secretari judicial del Jutjat de Primera Instància número 3 de Gandia, faig saber que en el procediment a què es fa referència s'ha dictat la sentència l'encapçalament i la dispositiva de la qual, literalment, diuen:  
  
«Sentència número 190/2015  
Gandia, 15 de setembre de 2015  
M.ª Victoria Donat Sarrió, magistrada jutgessa titular del Jutjat de Primera Instància número 3 de Gandia i partit judicial, he vist les presents actuacions registrades amb el número 43/2015, sobre mesures per a fills no matrimonials, seguides a instàncies de Dolores Blanco Carrasco, representada pel procurador senyor Nogueroles Peiró i assistida pel lletrat senyor Espí Estornell, contra Byron Ramiro Angueta de la Cruz, en situació processal de rebel·lia, amb intervenció del Ministeri Fiscal, estime la demanda de mesures per a fills no matrimonials interposada per Dolores Blanco Carrasco, representada pel procurador senyor Nogueroles Peiró i assistida pel lletrat senyor Espí Estornell, contra Byron Ramiro Angueta de la Cruz, i dispose les mesures definitives següents:  
- La filla menor tinguda de la relació entre les parts estarà sota la guarda i custòdia de la mare; els dos progenitors exerciran conjuntament la pàtria potestat, i actuen sempre en benefici de la filla.  
- Quant al règim de visites del pare respecte de la menor, s'haurà d'ajustar al que proposa la part actora en la demanda, els caps de setmana alterns des de les 18.00 hores del divendres fins a les 20.00 hores del diumenge, i el pare haurà d'arreplegar i entregar la filla menor en el domicili de la mare (República Argentina, núm. 117, 3, 10, de Gandia, CP 46705).  
- Així mateix, el pare, sempre que el treball li ho permeta, podrà tindre en la seua companyia la filla menor, i l'arreplegarà i l'entregarà, d'acord amb el que s'ha indicat en el paràgraf anterior, en el domicili de la mare:  
· La setmana en què no la tinga el cap de setmana, el dimarts i el dimecres, a la vesprada, des de les 18.00 hores fins a les 20.00 hores.  
· La setmana en què la tinga el cap de setmana, el dimecres a la vesprada, des de les 18.00 hores fins a les 20.00 hores.  
Si durant la setmana hi ha un dia festiu, incloent-hi els dies no lectius que poguera determinar aquest, és a dir, en cas de pont, els dies mencionats correspondran al progenitor que tinga a càrrec seu la filla menor el cap de setmana en què estos dies s'integren. Quant a les vacances, correspondrà al pare la mitat de les vacances, segons el calendari escolar, de Nadal, Falles, Setmana Santa i estiu, alternant cada any els respectius períodes, i els dos progenitors convindran de mutu acord el període en què es farà efectiu aquest dret, i, en el cas que hi haja discrepància, acorden que l'elecció correspondrà els anys parells a la mare i els imparells al pare. La filla menor romandrà en companyia de la mare el dia de l'aniversari d'aquesta, mentres que romandrà amb el pare el dia de l'aniversari d'aquest. Les relacions amb els avis i la resta de parents es realitzaran durant els períodes d'estada amb cada progenitor, exarticle 4 de la Llei 5/2011, d'1 d'abril, de la Generalitat Valenciana.  
  
- S'estableix una pensió alimentària a favor de la filla comuna en quantia de 150 euros al mes, que el pare ingressarà en el compte bancari que designe la mare els cinc primers dies de cada mes. La suma esmentada s'actualitzarà anualment per mitjà de l'aplicació del percentatge de l'increment de l'índex de preus al consum elaborat per l'Institut Nacional d'Estadística. Les despeses extraordinàries se sufragaran per mitat pels progenitors  
- L'eixida de la menor de territori nacional en companyia del pare necessitarà el consentiment dels dos progenitors, i si no hi ha acord s'haurà de demanar autorització judicial prèvia.  
Sense pronunciament en costes.  
Notifiqueu la resolució a les parts. Contra aquesta resolució es pot interposar recurs d'apel·lació en el termini de 20 dies comptats des de la notificació, i del qual coneixeria la Audiència Provincial de València.  
Per a interposar el recurs serà necessari haver consignat la quantitat de 50 euros en el compte de depòsits i consignacions d'aquest jutjat, i acreditar-ho degudament. Sense aquest requisit no s'admetrà a tràmit el recurs.  
Aquesta és la meua sentència, de la qual es portarà un testimoniatge a les actuacions i l'original s'incorporarà al llibre de sentències d'aquest jutjat, que pronuncie, mane i firme.»  
  
I atés que el demandat, Byron Ramiro Angueta de la Cruz, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 22 de setembre de 2015.- El secretari judicial: Enrique Ferri Borrás.